text: [{"text_idx": "#000005", "text": "Gindrama nga Pagbasa sa Biblia"}, {"text_idx": "#000008", "text": "Gusto mo bala basahon ini nga artikulo sa %?"}, {"text_idx": "#000009", "text": "May Empatiya Bala ang Dios?"}, {"text_idx": "#000012", "text": "May empatiya ang Dios sa aton kag indi niya gusto nga mag-antos kita. Sang ang mga Israelinhon sang una nagbatas sang mapintas nga pagkaulipon sa Egipto kag sang 40 ka tuig sa kamingawan, ang Biblia nagasiling: \u201cSa tanan nila nga pag-antos, nag-antos man sia.\u201d (Isaias 63:9) Talupangda nga wala lamang nahibaluan sang Dios ang ila kabudlayan. Mabatyagan man niya ang ila kasakit. \u201cNahibaluan ko gid ang ila pag-antos.\u201d (Exodo 3:7) \u201cAng nagatandog sa inyo,\u201d siling sang Dios, \u201cnagatandog sa tawotawo sang akon mata.\u201d (Zacarias 2:8) Kon nasakitan kita bangod sa iban, nasakitan man sia."}, {"text_idx": "#000014", "text": "Makapangayo kita sa Dios sing paumpaw, kaalam, kag bulig, kay ginabuligan gid niya ang mga ginabudlayan"}, {"text_idx": "#000016", "text": "\u201cMagapanawag kamo, kag si Jehova magasabat; magapangayo kamo sing bulig, kag magasiling sia, \u2018Yari ako!\u2019\u201d\u2014ISAIAS 58:9.\n\u201c\u2018Kay nahibaluan ko kon ano ang himuon ko sa inyo,\u2019 siling ni Jehova, \u2018hatagan ko kamo sing paghidait kag indi sing kalaglagan, agod may maayo kamo nga palaabuton kag paglaum. Magapanawag kamo sa akon kag magadangop kamo kag magapangamuyo sa akon, kag magapamati ako sa inyo.\u2019\u201d\u2014JEREMIAS 29:11, 12.\n\u201cIsulod ang akon mga luha sa imo panit nga suludlan. Indi bala nga nasulat ini sa imo libro?\u201d\u2014SALMO 56:8."}, {"text_idx": "#000017", "text": "\u201cMagapanawag kamo, kag si Jehova magasabat; magapangayo kamo sing bulig, kag magasiling sia, \u2018Yari ako!\u2019\u201d\u2014ISAIAS 58:9."}, {"text_idx": "#000018", "text": "\u201c\u2018Kay nahibaluan ko kon ano ang himuon ko sa inyo,\u2019 siling ni Jehova, \u2018hatagan ko kamo sing paghidait kag indi sing kalaglagan, agod may maayo kamo nga palaabuton kag paglaum. Magapanawag kamo sa akon kag magadangop kamo kag magapangamuyo sa akon, kag magapamati ako sa inyo.\u2019\u201d\u2014JEREMIAS 29:11, 12."}, {"text_idx": "#000020", "text": "Makabulig bala sa aton nga maatubang ang kabudlayan kon mahibaluan naton nga may empatiya ang Dios sa aton? Binagbinaga ang eksperiensia ni Maria:"}, {"text_idx": "#000021", "text": "\u201cPamatyag ko kabudlay gid kag indi patas ang kabuhi sang maeksperiensiahan ko ang grabe nga kasubo sang mapatay ang akon 18 anyos nga soltero pagkatapos nga mag-antos sa kanser sing duha ka tuig. Naakig ako kay Jehova kay wala sia sing ginhimo para mag-ayo sia!"}, {"text_idx": "#000023", "text": "\u201cPero nabudlayan gihapon ako nga dulaon ang akon kaakig! Nabasa ko ang Salmo 94:19, nga nagasiling: \u2018Sang nagdamo ang akon kabalaka, ginlugpayan kag ginpaumpawan mo ako.\u2019 Pamatyag ko para gid ini sa akon! Sang ulihi, nalipay gid ako kon ginasugid ko ang akon mga kabudlayan kay Jehova, kay nahibaluan ko nga nagapamati sia kag nahangpan niya ako.\u201d"}, {"text_idx": "#000024", "text": "Maayo gid nga nahangpan kita sang Dios! Pero ngaa madamo ang nagaantos? Ginasilutan bala kita sang Dios bangod sang aton mga sala? Dulaon bala sang Dios ang tanan nga pag-antos? Sabton ini sa masunod nga mga artikulo."}, {"text_idx": "#000025", "text": "Pag-antos\u2014Silot Bala Ini sang Dios?"}, {"text_idx": "#000027", "text": "Nagaulikid Gid Bala ang Dios?"}, {"text_idx": "#000028", "text": "Mapat-od naton nga ginatalupangod sang Dios ang aton pag-antos. Ngaa?"}, {"text_idx": "#000031", "text": "Nagaulikid Bala ang Dios sa Imo?"}]